				|

		52014PC0265

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leagtar síos toirmeasc ar iascaigh sruthlíonta, lena leasaítear Rialachán (CE) Uimh. 850/98, Rialachán (CE) Uimh. 812/2004, Rialachán (CE) Uimh. 2187/2005 agus Rialachán (CE) Uimh. 1967/2006 ón gComhairle agus lena n-aisghairtear Rialachán (CE) Uimh. 894/97 ón gComhairle /* COM/2014/0265 final - 2014/0138 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Go traidisiúnta, déantar an iascaireacht
sruthlíonta trí úsáid a bhaint as líonta a bhfuil fad teoranta leo agus a
bhfuil méid a mogall réasúnta beag ionas gur féidir breith ar speicis
pheiligeacha bheaga/mheánacha éagsúla a bhfuil cónaí orthu cois cósta nó atá ar
imirce trí limistéir chósta. Tháinig fadhbanna chun cinn i mblianta deireanacha
na 1970idí agus sna 1980idí nuair a tosaíodh ar shruthlíonta a úsáid a raibh
méideanna a mogall níos mó agus a raibh na deicheanna ciliméadar d'fhad iontu .
Mar thoradh ar na sruthlíonta móra sin, tháinig mórmhéadú ar líon na speiceas
cosanta a a bhí á marú de thaisme, mar shampla céiticigh, turtair mhara agus
siorcanna go háirithe, agus is ábhar imní ar leibhéal idirnáisiúnta na
sruthlíonta i dtaobh a dtionchar ar an gcomhshaol dá bhrí sin.
Go luath sna 1990idí, de thoradh Rún ó
Chomhthionól Ginearálta na Náisiún Aontaithe[1],
inar iarradh moratorium a chur ar iascaireacht le sruthlíonta peiligeacha móra[2] ar an Mórmhuir, réitigh
an AE reachtaíocht maidir le hiascaigh sruthlíonta.
Dá bhrí sin, ó mhí an Mheithimh 1992 tá
toirmeasc san AE ar shruthlíonta níos faide ná 2.5km a choinneáil ar bord nó a
úsáid (seachas i Muir Bhailt, sna Belts agus in Øresund). Ó 2002 i leith, tá
toirmeasc ar gach cineál sruthlíonta, beag beann ar a méid, i gcás ina bhfuil
sé beartaithe iad a úsáid chun na speicis a liostaítear in Iarscríbhinn VIII
de Rialachán (CE) Uimh. 894/97 (speicis neamhúdaraithe) a ghabháil. Tá
toirmeasc freisin ar na speicis a liostaítear in Iarscríbhinn VIII a
ghabhtar i sruthlíonta a thabhairt i dtír.  Ina theannta sin, ó 1 Eanáir 2008 i
leith, tá toirmeasc ar gach cineál sruthlín a choinneáil ar bord nó a úsáid i
Muir Bhailt, sna Belts agus in Øresund.
Nochtadh go bhfuil laigí sa chreat reachtach
atá i bhfeidhm ag an AE faoi láthair, áfach, óir is éasca teacht timpeall ar na
rialacha atá ann faoi láthair. De bharr nach  ann do rialacha san AE maidir le
tréithe trealaimh (e.g. uasmhéid an mhogaill, uastiús sreangán, cóimheas crochta,
etc.) ná le húsáid trealaimh (e.g. uasfhad amach ón gcósta, am maothaithe, an
séasúr iascaireachta etc.) agus gur féidir trealamh iascaireachta eile a
choinneáil ar bord, tá iascairí in ann sruthlíonta a úsáid go neamhdhleachtach
chun na speicis a bhfuil toirmeasc ar a ngabháil a ghabháil leis an trealamh
sin, agus a mhaíomh gur gabhadh iad, mar shampla, le trealamh eile (e.g.
spiléir, etc.)
Ina theannta sin, in ainneoin na bhforálacha atá
ann maidir le sruthlíonta, tá tuairiscí ar úsáid neamhdhleathach sruthlíonta in
uiscí an AE  fós á ndéanamh. Thug Cúirt Bhreithiúnais an Aontais Eorpaigh dhá
rialú a bhain le neamhchomhlíonadh tromchúiseach roinnt Ballstát, in aghaidh na
Fraince  (C-556/07; C-479/07)
agus na hIodáile (C-249/08).
Níor tháinig ó na bearta um rialú agus
forfheidhmiú seo na torthaí is gá toisc gur gníomhaíocht ar scála beag na
gníomhaíochtaí iascaireachta atá i gceist agus, dá bhrí sin, is éasca
straitéisí a cheapadh agus a athrú de réir mar is gá chun rialuithe a
sheachaint. Ceadaítear sruthlíonta beaga fós, agus de dheasca easnaimh i
reachtaíocht an AE, is éasca iad a úsáid ar bhealach neamhdhleathach. Tá sé
an-deacair ar na húdaráis rialúcháin, dá bhrí sin, fianaise láidir a fháil i
dtaobh gníomhaíochtaí neamhdhleathacha agus na rialacha a fhorfheidhmiú.
Sa chomhthéacs sin, is léir gurb ann d'ábhar
imní tromchúiseach fós i ndáil le húsáid an trealaimh iascaireachta seo ó
thaobh an chomhshaoil agus ó thaobh cúrsaí caomhnaithe de.
Chun aghaidh a thabhairt ar an bhfadhb seo
agus chun oibleagáidí idirnáisiúnta an AE a chomhlíonadh i dtaobh iascaigh
sruthlíonta a rialú i gceart, ordaítear go sonrach sa Rialachán atá beartaithe,
ar bhonn cur chuige an réamhchúraim, ordaítear toirmeasc iomlán ar gach cineál
sruthlín a thabhairt ar bord nó a úsáid ón 1 Eanáir 2015 amach in uiscí uile an
AE. Ina theannta sin, tugtar isteach leis sainmhíniú athbhreithnithe níos
cuimsithí ar an trealamh iascaireachta sin, chun dul i ngleic le haon easnamh a
d'fhéadfadh a bheith ann.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS MEASÚNUITHE TIONCHAIR
Rinneadh measúnú tionchair agus tugadh aird sa
mheasúnú sin ar fhaisnéis ó fhoinsí éagsúla: comhairliúchán poiblí
gréasánbhunaithe, dhá staidéar chomhordaithe[3],
faisnéis ó na Ballstáit agus tráchtanna ó Ghrúpa Stiúrtha an mheasúnaithe
tionchair.
Cíoradh sa mheasúnú tionchair na roghanna
beartais seo a leanas: 1) status quo; 2) bearta teicniúla agus/nó rialúcháin
chun inrialaitheacht agus comhoiriúnacht don chomhshaol a fheabhsú; 3)
toirmeasc a chur ar iascaigh sruthlíonta ar leith a aithnítear mar na hiascaigh
is mó a dhéanann dochar fós do speicis atá faoi dhianchosaint agus/nó na
hiascaigh áit nach bhfuil in ann foghabháil speiceas neamhúdaraithe a
sheachaint; 4) toirmeasc iomlán a chur ar iascaigh sruthlíonta.
Mar sin féin, ba dheacair léargas cuimsitheach a
fháil ar na gníomhaíochtaí iascaireachta seo agus ar a dtionchar ar an
gcomhshaol toisc nach leor nó gur easnamhach an faireachán (chun crocha
rialaithe agus eolaíochta ) a dhéanann na Ballstáit ar na hiascaigh seo, mar
aon leis an iarracht theoranta samplála a rinneadh leis an dá staidéar, agus dá
bhrí sin, ní raibh sé indéanta tionchar na roghanna beartais éagsúla a mheas
trí anailís a bheadh bunaithe ar tháscairí.
Is é Rogha 4 seachas roghanna 1, 2 ná 3 rogha
na tosaíochta, agus comhlíonann sé, den chuid is mó, na critéir i ndáil le
hábharthacht, éifeachtúlacht, éifeachtacht agus comhleanúnachas agus is aige a
bheadh an toradh ab fhearr i ndáil le tionchar ar an gcomhshaol agus ualach
riaracháin níos lú. Tacaíonn breis is 52 % de na freagróirí ar an gcomhairliúchán
poiblí leis, comhlachais iascairí agus eagraíochtaí neamhrialtasacha san
áireamh.  Coinnítear rogha 4, dá bhrí sin, mar is é is fiúntaí, bunaithe
ar chur i bhfeidhm phrionsabal an réamhchúraim i leith iascach a d'fhéadfadh
riosca ard de ghabhálacha de thaisme speiceas atá cosanta go docht a bheith acu
agus nach bhfuil faireachán ceart nó faireachán ar bith á dhéanamh orthu ag na
Ballstáit.
Iascaigh sheasúracha iad formhór na n-iascach
sruthlíonta a aithníodh agus soithí ilchineálacha iad na soithí a chuimsítear
sna cabhlaigh ghníomhacha rannpháirteacha, 840 soitheach ar a laghad ar an
iomlán (gan iad siúd i Muir Bhailt a áireamh) agus iad scaipthe thar limistéar
leathan. I gcás fhórmhór na n-iascairí ní dhéantar iascaireacht sruthlíonta ach
ar feadh roinnt míonna sa tréimhse iascaireachta iomlán in aon bhliain amháin
agus tá roinnt iascairí ann nach n-úsáideann sruthlíonta ach ar feadh níos lú
ná leathmhíosa in aghaidh na bliana. Níltear ag súil, dá bhrí sin, go mbeadh
laghdú inchurtha ar líon na n-iascairí a leanfaidh ag oibriú le trealamh eile
atá údaraithe cheana lena gceadúnas iascaireachta de thoradh ar thoirmeasc
iomlán ar shruthlíonta. Ar bhonn na faisnéise a bailíodh don mheasúnú
tionchair, is mór na difríochtaí, cé gur difríochtaí teoranta iad, idir
feidhmíocht eacnamaíoch agus tábhacht an trealaimh do na soithí agus na
cabhlaigh ar an leibhéal náisiúnta. I gcás na gcabhlach dá bhfuil sonraí ar
fáil amhail soithí na Ríochta Aontaithe, b'ionann luach iomlán sruthlíonta
beaga i gcás thart ar 250 soitheach agus 0.14 % de luach iomlán
gabhálacha sa Ríocht Aontaithe in 2011. I gcás na hIodáile, áit ar braitheadh
thart ar 100 soitheach gníomhach, is beag é tábhacht eacnamaíoch
sruthlíonta ar an leibhéal náisiúnta (0.8 % de luach agus de 1.3 %
ualach na ngabhálacha) cé go bhfuil luach na ngabhálacha idir 20 % agus
55 % (suas le 90 % in iascach amháin) den láimhdeachas a ghineann na
soithí sin; mar sin féin, bíonn difríochtaí móra i leibhéal an bhrabúis a
ghintear le húsáid sruthlíonta: idir 1 % agus 54 % den láimhdeachas a
ghineann na soithí agus meán 22 % ann in iascaigh sruthlíonta ar fad
na hIodáile. Cé nach féidir a chur as an áireamh go bhféadfadh éifeacht a
bheith ag an toirmeasc ar roinnt de na soithí sna hiascaigh sin, meastar gur
neamhábhartha an tionchar socheacnamaíoch a bheadh ag toirmeasc iomlán ar an
leibhéal náisiúnta agus fo‑réigiúnach ar an iomlán.
3.           EILIMINTÍ DLÍ AN TOGRA
·
Achoimre ar an mbeart atá beartaithe
Toirmeasc iomlán a thabhairt isteach ar gach
cineál sruthlín a thabhairt ar bord nó a úsáid ón 1 Eanáir 2015
amach, in uiscí uile an AE agus ag soithí uile an AE. Sainmhíniú
athbhreithnithe níos cuimsithí ar shruthlíonta a thabhairt isteach, chun aon
easnamh a d'fhéadfadh a bheith sa reachtaíocht atá i bhfeidhm faoi láthair a
réiteach.
·
Bunús dlí
Airteagal 43(2) den Chonradh ar Fheidhmiú
an Aontais Eorpaigh.
·
Prionsabal na coimhdeachta
Tagann an togra faoi inniúlacht eisiach an
Aontais Eorpaigh.
·
Prionsabal na comhréireachta
Is gá agus is iomchuí an togra d'fhonn cur
chuige bunaithe ar éiceachórais a chur chun feidhme i ndáil le bainistiú
iascaigh. Ní théann an togra thar a bhfuil riachtanach chun na cuspóirí atá
beartaithe a bhaint amach, i gcomhréir le hAirteagal 5(4) den Chonradh ar
an Aontas Eorpach.
·
Rogha ionstraime
An ionstraim atá beartaithe: Rialachán ó
Pharlaimint na hEorpa agus ón gComhairle.
Níor leor ionstraim eile ar an gcúis seo: is é
an gníomh Rialacháin atá ann cheana a aisghairm agus a leasú, agus ní mór
Rialachán eile chun iad a leasú.
4.           IMPLEACHT BUISÉIDEACH
Níl aon chaiteachas breise ón Aontas i gceist
leis an mbeart seo.
2014/0138 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leagtar síos toirmeasc ar iascaigh
sruthlíonta, lena leasaítear Rialachán (CE) Uimh. 850/98, Rialachán (CE)
Uimh. 812/2004, Rialachán (CE) Uimh. 2187/2005 agus Rialachán (CE)
Uimh. 1967/2006 ón gComhairle agus lena n-aisghairtear Rialachán (CE)
Uimh. 894/97 ón gComhairle
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 43(2) de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[4],
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Bunaítear le Rialachán (AE) Uimh. 1380/2013
ó Pharlaimint na hEorpa agus ón gComhairle[5]
creat bainistíochta chun acmhainní bitheolaíocha na mara a chaomhnú agus chun
na hiascaigh a bhíonn á saothrú a bhainistiú.
(2)       Ba cheart saothrú
inbhuanaithe acmhainní bitheolaíocha na mara a bheith bunaithe ar chur chuige
réamhchúraim a thagann, ní amháin ó phrionsabal an réamhchúraim dá dtagraítear
sa chéad fhomhír d'Airteagal 191(2) den Chonradh ar Fheidhmiú an Aontais
Eorpaigh, ach  ó ghealltanais idirnáisiúnta an Aontais freisin mar atá léirithe
i gComhaontú na Náisiún Aontaithe maidir le Stoic Éisc,[6] agus go háirithe Airteagal 6
den Chomhaontú sin, agus ón bhfianaise eolaíoch is fearr atá ar fáil.
(3)       Ba cheart an Comhbheartas
Iascaigh a bheith ina chuidiú ó thaobh chosaint na muirthimpeallachta,
bhainistiú inbhuanaithe na speiceas uile sin a ndéantar saothrú tráchtála
orthu, agus go háirithe ó thaobh dea-stádas comhshaoil a bhaint amach faoi
2020, mar a leagtar amach in Airteagal 1(1) de Threoir 2008/56/CE
ó Pharlaimint na hEorpa agus ón gComhairle[7].
(4)       I ngeall ar ábhair imní i
ndáil le tionchar sruthlíonta móra is faide ná 2.5 km, a raibh ardráta
básmhaireachta taismí de speiceas cosanta mar thoradh ar a n-úsáid, iarradh i
roinnt Rún ó Chomhthionól Ginearálta na Náisiún Aontaithe, mar atá, Rún 44/225
an 22 Nollaig 1989, Rún 45/197 an 21 Nollaig 1990 agus
Rún 46/215 an 20 Nollaig 1991[8],
iarradh iontu moratorium a chur ar an trealamh iascaireachta sin.
(5)       Dá réir sin, bunaítear le
Rialachán (CE) Uimh. 894/97 ón gComhairle[9]
creat bainistíochta chun acmhainní iascaireachta a chaomhnú trí bhíthin beart
teicniúil i bhfoirm teorannú ginearálta 2.5 km ar a mhéid ar fhad
foriomlán sruthlíonta, mar aon le toirmeasc ar shruthlíonta a úsáid nó a
choinneáil ar bord, ar sruthlíónta iad atá beartaithe le speicis áirithe a
ghabháil.
(6)       Ina theannta sin, cuireadh
cosc le Rialachán (CE) Uimh. 2187/2005 ón gComhairle[10] ar shruthlíonta a
úsáid nó a choinneáil ar bord ón 1 Eanáir 2008 i Muir Bhailt, sna
Belts agus in  Øresund..
(7)       Tá na cuspóirí caomhnúcháin,
a fhad a bhaineann siad le bás taismeach speiceas cosanta, cuspóirí a bhfuil
rialacha thuasluaite an Aontais maidir le sruthlíonta in ainm is a bhaint
amach, tá siad bailí fós agus ba cheart iad a neartú.
(8)       Ba cheart an sainmhíniú ar
shruthlíonta a mhionsonrú ar mhaithe leis an tsoiléire agus chun an
aonfhoirmeacht a áirithiú ó thaobh thuiscint na mBallstát ar na rialacha maidir
le sruthlíonta agus ó thaobh na caoi a gcuireann siad chun feidhme iad.
(9)       Ina theannta sin, is gá raon
feidhme an tsainmhínithe sin a leathnú chun cineálacha nua-aitheanta
sruthlíonta iascaireachta a chumhdach sa bhreis ar shruth-eangacha geolbhaigh a
thiocfaidh chun cinn in iascaigh áirithe. Tá sé ríthábhacht go gcumhdófar faoin
sainmhíniú sin trealamh atá, murab ionann agus sruth-eangacha geolbhaigh,
comhdhéanta de dhá bhalla líontáin nó níos mó atá ar crochadh go comhthreomhar
ar an téad uachtair nó ar na téada uachtair ach a oibrítear gar do bharr an
uisce ar an mbealach céanna a oibrítear sruth-eangacha geolbhaigh agus a bhfuil
a dtionchar ar acmhainní mara cosúil le tionchar eangacha den sórt sin, agus ar
trealamh é is ceart a rialú, dá bhrí sin, ar an dóigh chéanna.
(10)     Tá sé léirithe go bhfuil laigí
agus easnaimh i gcreat reachtach an Aontais atá i bhfeidhm faoi láthair maidir
le sruthlíonta sa mhéid is gur furasta teacht timpeall ar na rialacha, agus
nach bhfuil sé éifeachtach i dtaobh dul i ngleic leis na hábhair imní maidir le
caomhnú a leanann an trealamh iascaireachta sin.
(11)     Bíonn méid do-áirithe soithí
beaga iascaireachta ilúsáide i mbun iascaireachta le sruthlíonta, gan aon
fhaireachán rialta eolaíoch ná rialúcháin á dhéanamh ar a bhformhór. De dheasca
na ngníomhaíochtaí iascaireachta sin a bheith á ndéanamh ar scála beag, rud a
chiallaíonn go bhfuil sé éasca éalú ó fhaireachán, ní raibh na torthaí ba ghá
ar na bearta um rialú agus forfheidhmiú i dtéarmaí acmhainní mara a chaomhnú,
go háirithe maidir le speicis chosanta áirithe.
(12)     Níl aon stad tagtha ar na
tuairiscí atá á ndéanamh faoi ghníomhaíochtaí neamhdhleathacha sruthlíonta a
bhíonn ar siúl ag soithí iascaireachta de chuid an Aontais, gníomhaíochtaí a
dhéantar go háirithe chun críche speicis atá liostaithe in Iarscríbhinn VIII
de Rialachán (CE) Uimh. 847/97 a ghabháil, agus is ábhar cáinte é i ndáil
le comhlíonadh an Aontais ar oibleagáidí idirnáisiúnta is infheidhme ina leith
sin.
(13)     Ina theannta sin, is ábhar
imní fós í an iascaireacht sruthlíonta a dhéantar gar do bharr an uisce nó ar
an mbarr féin i ngeall ar ainmnithe a análann aer amhail mamaigh mhara, turtair
farraige agus éin fharraige, atá aicmithe mar speicis atá faoi dhianchosaint de
réir reachtaíocht an Aontais, a bheith á ngabháil de thaisme dá deasca.
(14)     Sa bhreis air sin, tá sé
cruthaithe nach bhfuil na córais faireacháin agus tuairiscithe a bunaíodh le
Treoir 92/43/CEE ón gComhairle (an Treoir maidir le Gnáthóga)[11], nach bhfuil siad
éifeachtach i ndáil le cúiseanna antrapaigineacha báis de dheasca
gníomhaíochtaí iascaireachta speiceas atá faoi dhianchosaint a shainaithint
agus a thaifeadadh.
(15)     De réir an chur chuige
bunaithe ar éiceachórais i ndáil le bainistiú iascaigh, tá sé ina cheangal droch-thionchar
gníomhaíochtaí iascaireachta ar éiceachórais mhuirí a íoslaghdú agus gabhálacha
taismeacha a sheachaint agus a laghdú a mhéid is féidir.
(16)     I bhfianaise na gcúiseanna
thuasluaite agus chun dul i ngleic i gceart leis na hábhair imní maidir le
caomhnú arb é an trealamh seo is cúis leo, agus chun na cuspóirí ó thaobh an
chomhshaoil agus forfheidhmiúcháin de a bhaint amach ar bhealach éifeachtúil
agus éifeachtach, agus an tionchar íseal socheacnamaíoch á chur san áireamh san
am céanna, is gá toirmeasc iomlan a chur ar gach cineál sruthlín a bheith á
thabhairt ar bord nó á úsáid ag aon soitheach de shoithí an Aontais in aon
chuid dá uiscí, is cuma cé acu atá na soithí sin ag oibriú in uiscí an Aontais
nó lasmuigh díobh, agus feidhm a bheith ag an toirmeasc céanna, in uiscí an
Aontais, maidir le soithí nach de shoithí an Aontais iad.
(17)     Ar mhaithe le reachtaíocht an
Aontais a shoiléiriú freisin, is gá na forálacha eile ar fad maidir le
sruthlíonta a scriosadh trí Rialachán (CE) Uimh. 850/98[12], Rialachán (CE) Uimh. 812/2004,
Rialachán (CE) Uimh. 2187/2005 agus Rialachán (CE) Uimh. 1967/2006 ón
gComhairle[13]
a leasú agus trí Rialachán (CE) Uimh. 894/97 a aisghairm.
(18)     D'fhéadfadh am a bheith de
dhíth ar shoithí atá i mbun iascaireachta le sruthlíonta beaga chun dul in
oiriúint don chóras nua agus d'fhéadfadh córas céimnithe amach a bheith de
dhíth dá bhrí sin. Ba cheart an Rialachán seo teacht i bhfeidhm an 1 Eanáir 2015,
dá bhrí sin.
TAR ÉIS AN RIALACHÁN SEO A GHLACADH:
Airteagal 1
Raon feidhme
Beidh feidhm ag an Rialachán seo maidir le
gach gníomhaíocht iascaireachta atá faoi chuimsiú an Chomhbheartais Iascaigh
mar a leagtar amach é in Airteagal 1(2) de Rialachán (AE) Uimh. 1380/2013.
Airteagal 2
Sainmhíniú
1.           Chun críche an Rialacháin
seo, beidh feidhm ag na sainmhínithe a leagtar amach in Airteagal 4(1) de
Rialachán (AE) Uimh. 1380/2013.
2.           Ina theannta sin, ciallaíonn
'sruthlíon' líon atá comhdhéanta de bhalla líontáin amháin nó níos mó, atá ar
crochadh go comhthreomhar ar an téad uachtair nó ar na téada uachtair, a
choinnítear ar bharr an uisce nó ag fad áirithe thíos faoi le gairis atá ar
snámh, agus a ghluaiseann le sruth uaidh féin nó leis an mbád a bhfuil sé
ceangailte de, má tá sé ceangailte de bhád. Féadfaidh  gairis a bheith
feistithe air a bhfuil sé d'aidhm acu an líon a choinneáil cobhsaí nó a
ghluaiseacht a theorannú, gairis amhail ancaire farraige nó ancaire ar a bhun
atá ceangailte de thaobh amháin den líon.
Airteagal 3
Toirmeasc ar shruthlíonta
Beidh toirmeasc ar:
(a)      aon acmhainn bhitheolaíoch mara a
ghabháil le sruthlíonta; agus
(b)      aon chineál sruthlín a choinneáil ar
bord soithí iascaireachta
Airteagal 4
Leasuithe ar Rialacháin ghaolmhara
1.           Scriostar mír 3 d'Airteagal 20
de Rialachán (CE) Uimh. 850/98.
2.           Leasaítear Rialachán (CE) Uimh. 812/2004
mar a leanas:
(a)     Scriostar Airteagal 1a;
(b)     In Iarscríbhinn I, scriostar pointí
A(b) agus E(b);
(c)     In Iarscríbhinn II, scriostar pointe
D.
3.           Scriostar Airteagal 2(o),
Airteagal 9 agus Airteagal 10 de Rialachán (CE) Uimh. 2187/2005.
4.           In Iarscríbhinn II(a) de
Rialachán (CE) Uimh. 1967/2006, scriostar na focal "agus
sruthlíonta".
Airteagal 5
Aisghairm
Aisghairtear Rialachán (CE) Uimh. 894/97.
Airteagal 6
Teacht i bhfeidhm
Tiocfaidh an Rialachán seo i bhfeidhm an 1 Eanáir 2015.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach
Ballstát.
Arna dhéanamh sa Bhruiséil,
Thar ceann Pharlaimint na hEorpa               Thar
ceann na Comhairle
An tUachtarán                                               An
tUachtarán
[1]               Rúin ó Chomhthionól na Náisiún Aontaithe:  44/225 an 22
Nollaig 1989;  45/197 an  21 Nollaig 1990; 46/215 an 20 Nollaig 1991
[2]               Sainmhíníodh sruthlíonta móra mar líonta atá níos faide
ná 2.5 km ar fad faoin gCoinbhinsiún maidir le hiascaireacht le sruthlíonta
fada a thoirmeasc san Aigéan Ciúin Theas (Coinbhinsiún Wellington). Wellington,
24 Samhain 1989) a tháinig i bhfeidhm an 17 Bealtaine 1991.      http://www.mfe.govt.nz/laws/meas/wellington.html;
 http://www.jus.uio.no/english/
services/library/treaties/08/8-02/large-driftnets.xml.
[3]               - MAREA-Conradh sonrach 8 (SI2.646130). 'Identification
and characterization of the small scale driftnet fisheries in the
Mediterranean' (Iascaigh sruthlíonta beaga sa Mheánmhuir a shainaithint agus a
shaintréithiú) (DriftMed)
                - Conradh sonrach 5
(SI2.646130). 'Study in support of the review of the EU regime on the
small-scale driftnet fisheries' (Staidéar mar thaca leis an athbhreithniú ar
chóras an AE maidir le hiascaigh sruthlíonta beaga).
[4]               IO C , , lch. .
[5]               Rialachán (AE) Uimh. 1380/2013 ó Pharlaimint na
hEorpa agus ón gComhairle an 11 Nollaig 2013 maidir leis an gComhbheartas
Iascaigh, lena leasaítear Rialachán (CE) Uimh. 1954/2003 agus Rialachán
(CE) Uimh. 1224/2009 ón gComhairle agus lena n-aisghairtear Rialachán (CE)
Uimh. 2371/2002 agus Rialachán (CE) Uimh. 639/2004 ón gComhairle agus
Cinneadh (CE) 2004/585 ón gComhairle (IO L 354, 28.12.2013), lch. 22.
[6]               IO L 189, 3.7.1998, lch. 16.
[7]                      Treoir 2008/56/EC ó Pharlaimint na hEorpa agus ón gComhairle an
17 Meitheamh 2008 lena mbunaítear creat do ghníomhaíochtaí
Chomhphobail i réimse an bheartais mhuirthimpeallachta (Treoir Réime maidir le
Straitéis Mhuirí) (IO L 164, 25.6.2008, lch. 19).
[8]               Rún A/RES/44/225 an 22 Nollaig 1989 ó Chomhthionól
Ginearálta na Náisiún Aontaithe maidir le hiascaireacht sruthlíonta peiligeacha
móra agus maidir lena tionchar ar bheo-acmhainní mara aigéin agus fharraigí an
domhain, lch. 147. Rún A/RES/45/197 an 21 Nollaig 1990 ó Chomhthionól
Ginearálta na Náisiún Aontaithe maidir le hiascaireacht sruthlíonta peiligeacha
móra agus maidir lena tionchar ar bheo-acmhainní mara aigéin agus fharraigí an
domhain, lch. 123. Rún A/RES/46/215 an 21 Nollaig 1991 ó Chomhthionól
Ginearálta na Náisiún Aontaithe maidir le hiascaireacht sruthlíonta peiligeacha
móra agus maidir lena tionchar ar bheo-acmhainní mara aigéin agus fharraigí an
domhain, lch. 147.
[9]               Rialachán (CE) Uimh. 894/97 an 29 Aibreán 1997 lena
leagtar síos bearta áirithe teicniúla  chun acmhainní iascaigh a chaomhnú (IO L
132 23.5.1997, lch. 1) arna leasú le Rialachán (CE) Uimh. 1239/98.
[10]             Rialachán (CE) Uimh. 2187/2005 ón gComhairle an
21 Nollaig 2005 maidir le hacmhainní iascaigh a chaomhnú trí bhearta
teicniúla i Muir Bhailt, sna Belts agus in Øresund (IO L 349, 31.12.2005, lch.
1).
[11]             TREOIR 92/43/CEE ÓN gCOMHAIRLE an 21 Bealtaine 1992 maidir
le gnáthóga nádúrtha agus fauna agus flora fiáine a chaomhnú (IO L 206, 22.7.92,
lch. 7)
[12]             Rialachán (CE) Uimh. 850/98 ón gComhairle an 30 Márta
1998 maidir le hacmhainní iascaigh a chaomhnú trí bhearta teicniúla um chosaint
óg-orgánach muirí  (IO L 249, 27.4.1998, lch. 1).
[13]             Rialachán (CE) Uimh. 1967/2006 ón gComhairle an 21
Nollaig 2006 maidir le bearta bainistíochta i leith saothrú inbhuanaithe
acmhainní iascaigh sa Mheánmhuir (IO L 409, 30.12.2006, lch. 11).


				|

		52012PC0524

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena n-aisghairtear Rialachán (CE) Uimh. 552/97 ón gComhairle lena n-aistarraingítear rochtain Mhaenmar/Burma ar fhabhair taraife ghinearálaithe go sealadach /* COM/2012/0524 final - 2012/0251 (COD) */

			   	MEABHRÁN MÍNIÚCHÁIN
Is cuid de chomhbheartas tráchtála an Aontais
Eorpaigh an Scéim Ghinearálaithe um Fhabhair Taraife (GSP), i gcomhréir leis na
forálacha ginearálta a rialaíonn bearta seachtracha an Aontais Eorpaigh.
Déantar foráil i Rialachán (CE) Uimh. 732/2008[1] an 22 Iúil 2008 lena
gcuirtear an GSP reatha i bhfeidhm, ('an Rialachán GSP reatha') go bhféadfar na
socruithe fabhracha dá bhforáiltear sa Rialachán seo a aistarraingt go
sealadach, i ndáil leis na táirgí ar fad nó i ndáil le táirgí áirithe de
thionscnamh na tíre is tairbhí, i gcás sárú tromchúiseach córasach na
bprionsabal atá leagtha síos i gcúig cinn déag de na seacht gcoinbhinsiún is
fiche atá liostaithe san Iarscríbhinn a ghabhann leis, ar bhonn chonclúidí na
gcomhlachtaí ábhartha faireacháin. Cumhdaíonn na coinbhinsiúin ábhartha
príomhchearta saothair amhail saothar éigeantais freisin.
Aistarraingíodh rochtain Mhaenmar/Burma ar
fhabhair taraife an GSP go sealadach le Rialachán (CE) Uimh. 552/97 ón
gComhairle[2],
mar gheall ar shaothar éigeantais a bheith á chleachtadh go coitianta agus go
forleathan, rud a dheimhnigh an Eagraíocht Idirnáisiúnta Saothair (EIS) i nós
imeachta speisialta de chuid a Coimisiúin Fiosrúcháin.
Ó 2011 i leith, tá Maenmar/Burma ag tabhairt
faoi éacht stairiúil i dtaobh oscailteacht agus athchóiriú a chur i bhfeidhm,
rud atá aitheanta ag Comhairle an AE ina conclúidí an 23 Aibreán 2012[3]. Chuir an Chomhairle in iúl go
dtacaíonn sí le "Córas na bhFabhar Ginearálaithe (CFG) a athbhunú i
gcás Mhaenmar/Burma a luaithe agus is féidir nuair a chomhlíonfar na
coinníollacha a éilítear, tar éis mheasúnú na hEagraíochta Idirnáisiúnta
Saothair."
An 13 Meitheamh 2012, chuir an
Comhdháil Idirnáisiúnta Saothair (CIS) deireadh leis na srianta sin a
d'eisiaigh Rialtas Mhaenmar/Burma ó chomhar agus cúnamh teicniúil a fháil ón
EIS agus cuireadh ar fionraí ar feadh bliana iarraidh an EIS ar a comhaltaí
athbhreithniú a dhéanamh ar a gcaidrimh le Maenmar/Burma chun a áirithiú nach
bhfuil saothar éigeantais in úsáid sna caidrimh sin.
Dá réir sin, níor cheart a mheas go bhfuil na
sáruithe 'tromchúiseach agus córasach' a thuilleadh agus ba cheart, dá bhrí
sin, na fabhair taraife a athbhunú de réir an Rialacháin GSP reatha.
In éagmais forálacha sonracha maidir le
hathbhunú a bheith áirithe sa Rialachán GSP reatha, agus i bhfianaise
fhorálacha Chonradh Liospóin, cuirtear an gnáthnós imeachta reachtach i
bhfeidhm chun na fabhair do Mhaenmar a athbhunú. Nós imeachta aonuaire is ea é
seo agus tá sé dírithe ar fhreagairt do ghá polaitiúil soiléir láithreach a
luaithe agus is féidir. Réiteoidh an Rialachán GSP nua, a mbeidh feidhm aige ón
1 Eanáir 2014 amháin, an easpa forálacha maidir le hathbhunú.
Ní thabhaítear aon chostas ar bhuiséad an AE
de thoradh an Rialacháin atá beartaithe agus ní bheidh ach caillteanas
an-teoranta ioncaim i gceist lena chur i bhfeidhm. Meastar go mbeidh an
caillteanais ioncaim chustaim a bheidh ann de thoradh Maenmar/Burma a
athimeascadh níos lú ná EUR 5 milliún, mar atá mínithe sa
ráiteas a ghabhann leis seo, agus de bhrí go bhfuil easpa struchtúrach sa tír i
ndáil lena cumas táirgthe agus trádála.
2012/0251 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena n-aisghairtear Rialachán (CE)
Uimh. 552/97 ón gComhairle lena n-aistarraingítear rochtain Mhaenmar/Burma
ar fhabhair taraife ghinearálaithe go sealadach
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 207 de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Déantar
foráil in Airteagal 1 de Rialachán (CE) Uimh. 552/97[4], arna leasú le hAirteagal 28(1) de Rialachán (CE) 732/2008 lena
gcuirtear scéim um fhabhair taraife ghinearálaithe i bhfeidhm don tréimhse ón 1
Eanáir 2009[5], go ndéanfar rochtain Mhaenmar/Burma ar na fabhair taraife arna ndeonú
le Rialachán (CE) Uimh. 732/2008 a aistarraingt go sealadach
(2)       Déantar foráil i bpointe (d)
d'Airteagal 15(1) de Rialachán (CE) Uimh. 732/2008 go bhféadfar na
socruithe fabhracha dá bhforáiltear sa Rialachán seo a aistarraingt go
sealadach, i ndáil leis na táirgí ar fad nó i ndáil le táirgí áirithe de
thionscnamh na tíre is tairbhí, i gcás shárú tromchúiseach córasach na
bprionsabal atá leagtha síos sna coinbhinsiúin atá liostaithe i gCuid A
d'Iarscríbhinn III, ar bhonn chonclúidí na gcomhlachtaí ábhartha
faireacháin.
(3)       Déantar Coinbhinsiún na
hEagraíochta Idirnáisiúnta Saothair (EIS) maidir le hObair Éigeantais nó
Éigeantach, Uimh. 29 (1930), a liostú i gCuid A d'Iarscríbhinn III de Rialachán
(CE) Uimh. 732/2008.
(4)       De réir Airteagal 2 de
Rialachán (CE) Uimh. 552/, arna leasú le hAirteagal 28(2) de Rialachán
(CE) Uimh. 732/2008, ba cheart éirigh as Rialachán (CE) Uimh. 552/97
a chur i bhfeidhm i bhfianaise tuarascála ón gCoimisiún maidir le hobair
éigeantais i Maenmar/Burma, rud a léiríonn nach ann do na cleachtais atá luaite
i bpointe (a) d'Airteagal 15(1) de Rialachán (CE) Uimh. 732/2008 a
thuilleadh.
(5)       An 13 Meitheamh 2012, ghlac
an Chomhdháil Idirnáisiúnta Saothair (CIS) an Rún 'maidir leis na bearta i
ndáil le Maenmar arna nglacadh faoi Airteagal 33 de Bhunreacht an EIS' ('Rún an
CIS). Agus na conclúidí a ghlac an Coiste um Chaighdeáin a Chur i
bhFeidhm an 4 Meitheamh 2012 á gcur san áireamh, agus i bhfianaise nach
gcabhródh sé a thuilleadh leis an toradh atá ag teastáil a bhaint amach na
bearta atá ann cheana a choimeád, chinn an EIS na srianta lenar eisiadh Rialtas
Mhaenmar/Burma ó chomhar agus cúnamh teicniúil a fháil a bhaint. Cuireadh ar
fionraí ar feadh bliana freisin, iarraidh an EIS ar a gcomhaltaí athbhreithniú
a dhéanamh ar a gcaidrimh le Maenmar/Burma chun a áirithiú nach bhfuil saothar
éigeantais in úsáid sna caidrimh sin.
(6)       An..... 2012, d'fhormheas an
Coimisiún tuarascáil maidir le saothar éigeantais i Maenmar/Burma ina bhfuil a
thorthaí (dá ngairtear 'an Tuarascáil' anseo feasta). Is é conclúid na
Tuarascála go dtugann an dul chun cinn arna dhéanamh ag Maenmar/Burma i ndáil
le moltaí an EIS a chomhlíonadh, dul chun cinn atá aitheanta ag comhlachtaí
inniúla faireacháin an EIS, údar lena rá nach meastar sáruithe ar na
prionsabail atá leagtha síos i gCoinbhinsiún Uimh. 29 den EIS a bheith
'tromchúiseach agus córasach' a thuilleadh agus moltar inti go mba cheart an
rochtain ar fhabhair taraife ghinearálaithe a thabhairt arís do Mhaenmar/Burma.
(7)       I bhfianaise na gconclúidí
sin agus de bhun Airteagal 2 de Rialachán (CE) Uimh. 552/97, ba
cheart aistarraingt shealadach rochtain Mhaenmar/Burma ar na fabhair taraife
arna ndeonú le Rialachán (CE) Uimh. 732/2008 a aisghairm, dá bhrí sin,
amhail ón dáta a nglacfar rún na Comhdhála Idirnáisiúnta Saothair.
(8)       Ba cheart go leanfadh an
Coimisiún d'fhaireachán a dhéanamh ar na forbairtí i Maenmar/Burma i ndáil le
saothar éigeantais agus freagairt do na forbairtí sin i gcomhréir leis na
nósanna imeachta atá i bhfeidhm lena n-áirítear, más ga, trí nósanna imeachta
aistarraingthe athnuaite,
TAR ÉIS AN RIALACHÁN SEO A
GHLACADH:
Airteagal 1
Aisghairtear leis seo Rialachán (CE)
Uimh. 552/97 ón gComhairle.
Airteagal 2
1.           Tiocfaidh an Rialachán seo i
bhfeidhm an fichiú lá tar éis lá a fhoilsithe in Iris Oifigiúil
an Aontais Eorpaigh.
2.           Beidh feidhm aige ón 13
Meitheamh 2012.
Beidh an Rialachán seo ina cheangal
go huile agus go hiomlán agus infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
RÁITEAS AIRGEADAIS REACHTACH LE
hAGHAIDH TOGRAÍ A BHFUIL TIONCHAR BUISÉADACH ACU ATÁ TEORANTA GO hEISIACH DON
IONCAM
1.           AINM AN TOGRA:
Rialachán ó Pharlaimint na hEorpa agus ón
gComhairle lena n‑aisghairtear Rialachán (CE) Uimh. 552/97 lena
n-aistarraingítear rochtain Mhaenmar/Burma ar fhabhair taraife ghinearálaithe
go sealadach.
2.           NA LÍNTE BUISÉID:
Caibidil agus Airteagal: Caibidil 12,
Airteagal 120
An méid arna bhuiséadú don bhliain
atá i gceist: EUR 19 171 200 000 (B 2012);
EUR 18 631 800 000 (DB 2013)
3.           TIONCHAR AIRGEADAIS
x        Níl aon tionchar airgeadais ag an togra ar chaiteachas ach tá
tionchar airgeadais aige ar ioncam – mar seo a leanas a bheidh an éifeacht:
(EUR milliún go dtí an 1ú deachúil)
 Líne buiséid || Ioncam[6] || Tréimhse 6.5 mhí dar tús 13.6.2012 || Tréimhse 12 mhí (2013)
 Airteagal 120   || Tionchar ar acmhainní dílse || -7.3 || -14.1
Tabhair faoi deara:
Is uasmheastachán é seo. Ag cur san áireamh srianta
struchtúracha a chuireann teorainn le leibhéal na n‑onnmhairithe agus
úsáid fabhar taraife, is dócha go mbeidh an caillteanas iarbhír níos lú ná
EUR 5 milliún.
4.           BEARTA FRITH-CHALAOISE
…
5.           BARÚLACHA EILE
Maenmar/Burma, ba iad na hallmhairithe a
d'fhéadfadh a bheith cumhdaithe in 2011 agus an caillteanas ioncaim fabhair
Chóras na bhFabhar Ginearálaithe (GSP) a athbhunaíodh cheana féin
(*EUR 1 000)
 Roinn trádála GSP || Allmhairithe Cumhdaithe || Ioncam faoi tharaif MFN[7] (A) || Ioncam faoi shocrú ÚBE[8] (B) || Caillteanas ioncaim (A-B)
 S-01b || 14,283.1 || 1,174.1 || - || 1,174.1
 S-02a || 0.3 || 0.0 || - || 0.0
 S-02b || 10,570.8 || 3.4 || - || 3.4
 S-02c || 24.6 || 0.0 || - || 0.0
 S-02d || 3,500.6 || 0.1 || - || 0.1
 S-03 || 0.1 || 0.0 || - || 0.0
 S-04a || 2.9 || 0.4 || - || 0.4
 S-04b || 14.1 || - || - || -
 S-06b || 0.6 || 0.0 || - || 0.0
 S-07a || 131.2 || 8.5 || - || 8.5
 S-08a || 10.6 || 0.6 || - || 0.6
 S-08b || 9.5 || 0.3 || - || 0.3
 S-09a || 17.5 || 0.0 || - || 0.0
 S-09b || 823.4 || 30.6 || - || 30.6
 S-10 || 4.0 || - || - || -
 S-11a || 4.0 || 0.3 || - || 0.3
 S-11b || 132,516.6 || 15,496.5 || - || 15,496.5
 S-12a || 3,962.8 || 380.7 || - || 380.7
 S-12b || 22.7 || 0.9 || - || 0.9
 S-13 || 34.4 || 0.8 || - || 0.8
 S-14 || 131.1 || 0.0 || - || 0.0
 S-15a || 0.1 || 0.0 || - || 0.0
 S-15b || 227.9 || 6.0 || - || 6.0
 S-16 || 566.4 || 7.7 || - || 7.7
 S-17b || 143.8 || 3.9 || - || 3.9
 S-18 || 1.9 || 0.1 || - || 0.1
 S-20 || 300.4 || 12.1 || - || 12.1
 S-21 || 11.0 || - || - || -
 Iomlán || 167,316.3 || 17,127.1 || - || 17,127.1
Ríomhtar an caillteanas ioncaim mar seo a
leanas:
(Iomlán dhleacht an náisiúin bharrfhabhair
arna ríomh ar allmhairithe atá cumhdaithe) – (Iomlán dleachta fabhraí arna
ríomh ar thrádáil fhabhrach).
Is é an caillteanas ioncaim a mheastar a
bheidh ann (arna ríomh ar bhonn sreafaí trádála na bliana 2011 agus bailiúchán
dleachta) do Mhaenmar/Burma agus le méadú 5 % in aghaidh na bliana
(*EUR 1 000):
 Bliain || 2011 || 2012 || 2013 || 2014 || 2015
 Luach iomlán na n-allmhairithe || 167,316.3 || 175,682.1 || 184,466.3 || 193,689.6 || 203,374.0
 Uasallmhairí fabhracha || Neamhbhainteach || 95,161.1 || 184,466.3 || 193,689.6 || 203,374.0
 Caillteanas ioncaim (tar éis 25 % de na costais bhailiúcháin a bhaint) || Neamhbhainteach || 7,305.8 || 14,162.0 || 14,870.1 || 15,613.6
Tabhair faoi deara: Is uasmheastachán é seo. Ag cur san áireamh srianta struchtúracha a chuireann
teorainn le leibhéal na n‑onnmhairithe agus úsáid fabhar taraife, is
dócha go mbeidh an caillteanas iarbhír níos lú ná EUR 5 milliún.
[1]               Rialachán (CE)
Uimh. 732/2008 ón gComhairle an 22 Iúil 2008 lena gcuirtear scéim um
fhabhair taraife ghinearálaithe i bhfeidhm don tréimhse ón
1 Eanáir 2009 go dtí an 31 Nollaig 2011 agus lena
leasaítear Rialachán (CE) Uimh. 552/97, agus Rialachán (CE)
Uimh. 1933/2006, agus Rialachán (CE) Uimh. 1100/2006 agus Rialachán
(CE) Uimh. 964/2007 ón gCoimisiún (IO L 211, 6.8.2008,
lch. 1).
[2]               IO L 85, 27.3.1997, lch. 8.
[3]               9008/12, MCL/aa.
[4]               IO L 85, 27.3.1997, lch. 8.
[5]               IO L 211,
06.08.2008, lch. 1.
[6]               A fhad a bhaineann le hacmhainní dílse (dleachta
talmhaíochta, tobhaigh shiúcra, dleachta custaim), ní mór na méideanna a luaitear
a bheith ina nglanmhéideanna, i.e. méideanna comhlána tar éis do 25 % de
chostais bhailiúcháin a bheith bainte astu.
[7]               Stádas náisiúin bharrfhabhair
[8]               Socrú speisialta do na tíortha is lú forbairt


               AN COIMISIÚN EORPACH
            An Bhruiséil,20.4.2016
            COM(2016) 236 final
            2016/0125(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (CE) Uimh. 539/2001 lena liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá na teorainneacha seachtracha á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin
            (An Úcráin)

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               Seoladh an tidirphlé maidir le léirscaoileadh víosaí idir an tAontas Eorpach agus An Úcráin i mí Dheireadh Fómhair 2008. I mí na Samhna 2010, chuir an Coimisiún Eorpach plean gníomhaíochta léirscaoilte víosaí (PGLV) faoi bhráid rialtas na hÚcráine. Thug an Coimisiún gealltanas go molfadh sé go dtabharfaí cead do náisiúnaigh na hÚcráine a bhfuil pasanna bithmhéadracha ina seilbh acu gearrchuairteanna a thabhairt ar an Aontas Eorpach gan víosa, chomh luath agus a dhéanfadh Rialtas na hÚcráine gach tagarmharc a leagadh síos sa PGLV a chomhall.

               Sular cuireadh tús leis an idirphlé maidir le léirscaoileadh víosaí, bhí Comhaontú um Eisiúint Víosaí a Éascú agus Comhaontú um Athligean Isteach tugtha i gcrích, san am céanna, ag an Aontas Eorpach agus ag an Úcráin. Tháinig na comhaontuithe sin i bhfeidhm an 1 Eanáir 2008. Tháinig an Comhaontú leasaithe um Eisiúint Víosaí a Éascú i bhfeidhm an 1 Iúil 2013. Réamhriachtanas ab ea é na comhaontuithe sin a chur chun feidhme ina niomláine agus go héifeachtach sula bhféadfaí tús a chur leis an idirphlé maidir le víosaí, agus ba ar an gcoinníoll sin a leanadh den idirphlé freisin.

               Tá struchtúr an PGLV bunaithe ar cheithre 'bhloc': slándáil doiciméad, lena náirítear bithmhéadracht (bloc I), imirce agus bainistiú comhtháite teorainneacha, lena náirítear tearmann (bloc II), ord poiblí agus slándáil (bloc III) agus caidreamh eachtrach agus cearta bunúsacha (bloc IV). Sa PGLV tá sraith de thagarmharcanna beachta leagtha amach do gach ceann de na ceithre 'bhloc' sin de shaincheisteanna teicniúla ábhartha arb é is aidhm leo creat reachtach, creat beartais agus creat institiúideach a ghlacadh (céim 1) agus cur chun feidhme éifeachtach agus inbhuanaithe an chreata sin a áirithiú (céim 2).

               Ó seoladh an tIdirphlé maidir le Léirscaoileadh Víosaí idir an tAontas Eorpach agus an Úcráin, tá tuarascáil tugtha ag an gCoimisiún do Pharlaimint na hEorpa agus don Chomhairle maidir leis an dul chun cinn atá déanta ag an Úcráin maidir leis na tagarmharcanna a bhaint amach a leagadh síos faoi na ceithre bhloc den chéad chéim agus den dara céim den PGLV. Rinneadh measúnú ar dhul chun cinn ar bhonn meastóireacht ar an láthair a rinne saineolaithe ó Bhallstáit an Aontais agus faisnéis mhionsonraithe a thug an Úcráin.

               An 16 Samhain 2011, ghlac an Coimisiún a chéad tuarascáil
                  1
                ar dhul chun cinn maidir le cur chun feidhme an PGLV ag an Úcráin agus rinne sé roinnt moltaí ann i dtaca leis an gcéad chéim a chríochnú (an chéim reachtach agus pleanála). D'fhoilsigh an Coimisiún an dara tuarascáil
                  2
                ar dhul chun cinn an 9 Feabhra 2012, agus an tríú
                  3
                ceann an 15 Samhain 2013. Tar éis don Choimisiún an ceathrú tuarascáil
                  4
                a fhoilsiú an 27 Bealtaine 2014 agus tar éis don Chomhairle í a fhormhuiniú an 23 Meitheamh 2014, chuaigh an Úcráin isteach go hoifigiúil sa dara céim den PGLV ar lena linn a rinneadh measúnú ar chur chun feidhme inbhuanaithe an chreata reachtaigh agus beartais.

               Ghlac an Coimisiún an tríú tuarascáil
                  5
                ar dhul chun cinn na hÚcráine maidir leis an PGLV a chur chun feidhme an 8 Bealtaine 2015. Luadh sa tuarascáil gur díol suntais an dul chun cinn a rinne údaráis na hÚcráine i gcur chun feidhme an dara céim den PGLV. I gcomhréir leis an gcur chuige a léiríodh sa PGLV, d'eagraigh an Coimisiún meastóireachtaí ar an láthair a raibh baint ag saineolaithe ó Bhallstáit an Aontais Eorpaigh leo. Ag gabhail leis an tuarascáil sin, bhí measúnú ar an tionchar a d'fhéadfadh bheith ann dá dtiocfadh ann do léirscaoileadh víosaí amach anseo i gcás shaoránaigh na hÚcráine agus iad ag taisteal go dtí an tAontas Eorpach.

               Sa séú tuarascáil
                  6
                uaidh, an ceann deiridh, arna ghlacadh an 18 Nollaig 2015, ba é conchlúid an Choimisiúin go raibh an dul chun cinn ba ghá déanta ag an Úcráin agus go raibh na hathchóirithe riachtanacha ar fad curtha i gcrích aici chun a áirithiú go mbainfí amach, ar bhealach éifeachtach inbhuanaithe, na tagarmharcanna a bhí fágtha.

               Bunaithe ar an measúnú sin, agus i bhfianaise thoradh an fhaireacháin agus an tuarascithe a rinneadh ar bhonn leanúnach ó seoladh an tIdirphlé maidir le Léirscaoileadh Víosaí idir an tAontas Eorpach agus an Úcráin, dheimhnigh an Coimisiún go raibh na tagarmharcanna ar fad bainte amach ag an Úcráin i dtaca le gach ceann de na ceithre bhloc den dara céim den PGLV agus go dtíolacfadh sé togra reachtach, go luath in 2016, chun leasú a dhéanamh ar Rialachán (CE) Uimh. 539/2001 ionas go gcuirfí an Úcráin ar liosta na dtíortha nach mbaineann an ceanglas víosa leo (Iarscríbhinn II).

               Thairis sin, ó glacadh an séú tuarascáil, tá sé tugtha dá aire ag an gCoimisiún go bhfuil dul chun cinn déanta ag údaráis na hÚcráine maidir leis na leasuithe atá ina gceangal faoin PGLV a chur chun feidhme.  Tá an Biúró Náisiúnta in aghaidh Éillithe ag feidhmiú agus tá tús curtha lena chuid oibre i gcomhar leis an ionchúisitheoir speisialaithe in aghaidh éillithe. Tar éis na dlíthe maidir le haisghabháil sócmhainní agus na leasuithe ar an Dlí maidir le hOifig an Ionchúisitheora a ghlacadh, a bhfuil baint acu le hOifig an Ionchúisitheora Speisialaithe in aghaidh Éillithe (18 Feabhra 2016), mar aon leis an dlí maidir le dearbhuithe sócmhainní leictreonacha (15 Márta 2016), thug an Coimisiún dá aire go ndearnadh tuilleadh dul chun cinn i lár mhí Mhárta 2016 tráth a ceapadh dhá chomhalta eile chuig Bord na Gníomhaireachta Náisiúnta in aghaidh Éillithe, rud a chuir ar chumas an Bhoird an córam a bhaint amach. An 28 Márta toghadh Ceann na Gníomhaireachta agus an 30 Márta cláraíodh an Ghníomhaireacht mar eintiteas dlíthiúil. Ina theannta sin, rinne údaráis na hÚcráine acmhainní airgeadais a leithdháileadh sa Bhuiséad Stáit le haghaidh 2016 chun a áirithiú go mbeidh creat institiúideach in aghaidh éilithe ann a bheidh ag feidhmiú mar is ceart, lena náirítear an Biúró Náisiúnta ina aghaidh Éillithe.

               Le cois an tuairiscithe atá déanta aige maidir leis an PGLV, tá faireachán leanúnach déanta ag an gCoimisiún ar chur chun feidhme an Chomhaontaithe um Eisiúint Víosaí a Éascú agus an Chomhaontaithe um Athligean Isteach, go háirithe trí na comhchoistí a bunaíodh faoi na comhaontuithe sin. Bhí an cruinniú is déanaí den Chomhchoiste um Eisiúint Víosaí a Éascú ann an 23 Aibreán 2015 agus bhuail an Comhchoiste um Athligean Isteach le chéile don uair dheireanach an 6 Bealtaine 2014. Sa chomhthéacs sin, thug an Coimisiún dá aire go raibh cur chun feidhme an dá chomhaontú sin ansásúil tríd is tríd.

               •Comhsheasmhacht le forálacha beartais atá ann cheana sa réimse beartais seo agus le beartais eile an Aontais

               I Rialachán (CE) Uimh. 539/2001
                  7
                ón gComhairle liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá teorainneacha seachtracha na mBallstát á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin. Cuireann na Ballstáit ar fad – diomaite d'Éirinn agus den Ríocht Aontaithe – mar aon leis an Eilvéis, an Iorua, an Íoslann agus Lichtinstéin Rialachán (CE) Uimh. 539/2001 i bhfeidhm. Is cuid é an Rialachán seo de bheartas an Aontais Eorpaigh maidir le víosaí le haghaidh gearrchuairteanna 90 lá laistigh d'aon tréimhse 180 lá.

               Faoi láthair, tá an Úcráin liostaithe in Iarscríbhinn I de Rialachán (CE) Uimh. 539/2001, i.e. tá sí ar cheann de na tíortha sin a bhfuil ar a náisiúnaigh víosa a bheith ina seilbh acu chun taisteal chuig críocha Bhallstáit an Aontais Eorpaigh.

               Rinneadh leasú ar Rialachán (CE) Uimh. 539/2001 le Rialachán (AE) 259/2014
                  8
                tráth a aistríodh an Mholdóiv go dtí liosta na dtíortha nach mbaineann an ceanglas víosaí leo toisc gur éirigh leis an tír sin a PGLV a chur chun feidhme, agus le Rialachán (AE) Uimh. 509/2014
                  9
                tráth a díolmhaíodh cúig thír i Muir Chairib
                  10
                agus aon tír déag san Aigéan Ciúin
                  11
               , chomh maith leis an gColóim, an Pheiriú agus Aontas na nÉimíríochtaí Arabacha ón gceanglas víosaí – faoi réir comhaontuithe tarscaoilte víosaí a thabhairt i gcrích idir an tAontas Eorpach agus na tríú tíortha lena mbaineann – tar éis athbhreithniú tréimhsiúil ar na liostaí víosa.

               Na critéir sin ar cheart a chur san áireamh chun a chinneadh de réir saintréithe gach cáis ar leith cé na tríú tíortha a mbeidh a náisiúnaigh faoi réir an cheanglais víosa, nó díolmhaithe uaidh, tá siad leagtha síos in Airteagal 1 de Rialachán (CE) Uimh. 539/2001 (mar a tugadh isteach le Rialachán (AE) Uimh. 509/2014). Áirítear orthu sin "inimirce neamhdhleathach, beartas poiblí agus slándáil, tairbhe eacnamaíoch, go háirithe i dtéarmaí turasóireachta agus trádála coigríche, agus caidreamh seachtrach an Aontais leis na tríú tíortha ábhartha, lena náirítear, go háirithe, breithnithe maidir le cearta an duine agus saoirsí bunúsacha, chomh maith leis na himpleachtaí a bhaineann le comhleanúnachas agus cómhalartacht réigiúnach”
                  12
               . Ní mór aird ar leith a thabhairt ar shlándáil na ndoiciméad taistil a eisíonn na tríú tíortha lena mbaineann.

               Níl cúis ar bith go mbeadh cur chun feidhme na díolúine víosaí ag brath ar chomhaontú tarscaoilte víosaí a thabhairt i gcrích i gcomhar leis an Aontas Eorpach, mar go bhfuil gach saoránach den Aontas Eorpach díolmhaithe cheana féin ag an Úcráin ón gceanglas víosa le haghaidh gearrchuairteanna go ceann bliain amháin ar a mhéad. Dá ndéanfaí an cinneadh sin a aisghairm nó dá mbainfí míúsáid as an gcóras neamhvíosaí, bheadh leigheasanna leordhóthanacha ar fáil de thoradh na sásraí cómhalartachta agus fionraíochta atá ann faoi láthair i Rialachán (CE) Uimh. 539/2001.

               2.BUNÚS DLÍ, COIMHDEACHT AGUS COMHRÉIREACHT

               •Bunús Dlí

                  Ós rud é go ndéanfar leasú ar chomhbheartas víosaí an Aontais Eorpaigh, is é pointe (a) d'Airteagal 77(2) den Chonradh ar Fheidhmiú an Aontais Eorpaigh (CFAE) bunús dlí an togra. Forbairt ar acquis Schengen a bheidh sa rialachán atá beartaithe.

                •Coimhdeacht

                  Ós rud é gur gníomh dlí de chuid an Aontais Eorpaigh Rialachán (CE) Uimh. 539/2001, ní féidir leasú a dhéanamh air ach trí ghníomh dlí coibhéiseach. Ní féidir le Ballstáit gníomhú ina naonar.

               •Comhréireacht

                  Féach thuas – níl aon roghanna eile ar fáil chun na cuspóirí beartais a bhaint amach.

               •An rogha ionstraime

                  Féach thuas.

               3.TORTHAÍ NA MEASTÓIREACHTAÍ EX-POST, NA gCOMHAIRLIÚCHÁN LEIS NA PÁIRTITHE LEASMHARA AGUS NA MEASÚNUITHE TIONCHAIR

               •Meastóireachtaí ex-post/seiceálacha oiriúnachta ar reachtaíocht atá ann cheana

                  neamhbhainteach

               •Comhairliúcháin leis na geallsealbhóirí

                  Bhí comhphlé rialta ann leis na Ballstáit i Meitheal na Comhairle um Oirthear na hEorpa agus Lár na hÁise (COEST) agus cuireadh an próiseas léirscaoilte víosaí i láthair do Pharlaimint na hEorpa roinnt uaireanta.

               •Saineolas a bhailiú agus a úsáid

               Bhailigh an Coimisiún sonraí cuimsitheacha faoi chur chun feidhme na dtagarmharcanna uile sa PGLV ag an Úcráin. Mar a bhí sa dá thuarascáil a tháinig roimhe, bhí Doiciméad Inmheánach Oibre
                  13
                de chuid an Choimsiúin ag gabháil leis an tuarascáil dheireanach maidir le dul chun cinn na hÚcráine. Bhí eolas ní ba mhionsonraithe sa doiciméad sin maidir leis an dul chun cinn a rinneadh i leith gach tagarmhairc.

               •Measúnú tionchair

                  San iarscríbhinn a ghabh leis an Doiciméad Inmheánach Oibre, chuir an Coimisiún anailís fhíriciúil nuashonraithe ar fáil mar aon le faisnéis bunaithe ar staitisticí i dtaca leis an tionchar a d'fhéadfadh sé go nimreofaí ar chúrsaí imirce agus slándála mar thoradh ar léirscaoileadh víosaí do shaoránaigh na hÚcráine chun taisteal chuig an Aontas Eorpach, bunaithe ar eolas ó ghníomhaireachtaí ábhartha an Aontais Eorpaigh agus ó pháirtithe leasmhara. Ní gá aon mheasúnú tionchair breise a dhéanamh.

               •Oiriúnacht rialála agus simpliú

                  neamhbhainteach

               •Cearta bunúsacha

                  Níl aon iarmhairtí ag an togra seo maidir le cosaint na gceart bunúsach.

               4.IMPLEACHTAÍ BUISÉADACHA

                  neamhbhainteach

               5.GNÉITHE EILE

               •Pleananna cur chun feidhme agus socruithe faireacháin, measúnaithe agus tuairiscithe

                  Beidh feidhm dhíreach ag an Rialachán leasaithe ón uair a thiocfaidh sé i bhfeidhm agus cuirfidh na Ballstáit i bhfeidhm é láithreach. Ní gá aon phlean cur chun feidhme a dhéanamh.

                  Leanfaidh an Coimisiún de fhaireachán a dhéanamh ar an dul chun cinn atá an Úcráin a dhéanamh i dtaobh na dtagramharcanna ar fad a leagadh síos di faoi na ceithre bhloc den PGLV trí na struchtúir comhlachais agus tríd an idirphlé agus, más gá, trí shásraí leantacha ad hoc.

               •Doiciméid mhíniúcháin (i gcás treoracha)

                  neamhbhainteach

               •Míniú mionsonraithe ar fhorálacha sonracha an togra

                  Deanfar leasú ar Rialachán (CE) Uimh. 539/2001, agus aistreofar an Úcráin ó Iarscríbhinn I (liosta na dtíortha a bhfuil víosaí de dhíth ar a náisiúnaigh) go dtí Iarscríbhinn II (liosta na dtíortha nach mbaineann an ceanglas víosaí leo). Cuirfear isteach fonóta ina sonrófar go bhfuil an tarscaoileadh víosaí teoranta do shealbhóirí pasanna bithmhéadracha arna neisiúint i gcomhréir le caighdeáin na hEagraíochta Eitlíochta Sibhialta Idirnáisiúnta (ICAO).

               2016/0125 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (CE) Uimh. 539/2001 lena liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá na teorainneacha seachtracha á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin

               (An Úcráin)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe pointe (a) d'Airteagal 77(2) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na Parlaimintí náisiúnta,

               Ag gníomhú dóibh i gcomhréir leis an ngnáthnós imeachta reachtach

               De bharr an méid seo a leanas:

               (1)I Rialachán (CE) Uimh. 539/2001
                  14
                ón gComhairle liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá teorainneacha seachtracha na mBallstát á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin. Comhdhéanamh na liostaí de thríú tíortha in Iarscríbhinn I agus in Iarscríbhinn II, ba cheart é a bheith ag teacht leis na critéir atá leagtha amach iontu, agus ba cheart go bhfanfadh sé amhlaidh. Tagairtí do thríú tíortha a bhfuil athrú tagtha ar an staid ina bhfuil siad i ndáil leis na critéir sin, ba cheart iad a aistriú ó iarscríbhinn amháin go dtí an iarscríbhinn eile, de réir mar is iomchuí.

               (2)Meastar go bhfuil na tagarmharcanna ar fad sa Phlean Gníomhaíochta Léirscaoilte Víosa a tugadh do Rialtas na hÚcráine i mí Feabhra 2010 bainte amach ag an Úcráin agus, dá bhrí sin, go gcomhlíonann sí na critéir is ábhartha lena saoránaigh a dhíolmhú ón gceanglas víosa agus iad ag taisteal go dtí críocha Bhallstáit an Aontais Eorpaigh

               (3)Dá réir sin, ba cheart an Úcráin a aistriú ó Iarscríbhinn I de Rialachán (CE) Uimh. 539/2001 go dtí Iarscríbhinn II de. Ba cheart feidhm a bheith ag an tarscaoileadh víosaí sin maidir le sealbhóirí pasanna bithmhéadracha arna neisiúint i gcomhréir le caighdeáin na hEagraíochta Eitlíochta Sibhialta Idirnáisiúnta (ICAO), agus maidir leo sin amháin.

               (4)Is é atá sa Rialachán seo ná forbairt ar fhorálacha acquis Schengen nach nglacann an Ríocht Aontaithe páirt iontu, i gcomhréir le Cinneadh 2000/365/CE ón gComhairle
                  15
               . Dá bhrí sin, níl an Ríocht Aontaithe rannpháirteach i nglacadh an Rialacháin seo agus níl sí faoi cheangal aige ná faoi réir a chur i bhfeidhm.

               (5)Is é atá sa Rialachán seo ná forbairt ar fhorálacha acquis Schengen nach nglacann Éire páirt iontu, i gcomhréir le Cinneadh 2002/192/CE ón gComhairle
                  16
               . Dá bhrí sin, níl Éire rannpháirteach i nglacadh an Rialacháin seo agus níl sé ina cheangal uirthi ná níl sí faoi réir a chur i bhfeidhm.

               (6)Maidir leis an Íoslainn agus an Iorua, is é atá sa Rialachán seo ná forbairt ar fhorálacha acquis Schengen agus de réir bhrí an Chomhaontaithe arna thabhairt i gcrích ag Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá thír sin le hacquis Schengen a chur chun feidhme, a chur i bhfeidhm agus a fhorbairt, ar forálacha iad a thagann faoi réim an réimse dá dtagraítear in Airteagal 1 de Chinneadh 1999/437/CE ón gComhairle
                  17
               .

               (7)Maidir leis an Eilvéis, is é atá sa Rialachán seo ná forbairt ar fhorálacha acquis Schengen de réir bhrí an Chomhaontaithe arna thabhairt i gcrích idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le hacquis Schengen a chur chun feidhme, a chur i bhfeidhm agus a fhorbairt, ar forálacha iad a thagann faoi réim an réimse dá dtagraítear i bpointe B d'Airteagal 1 de Chinneadh 1999/437/CE arna léamh in gcomhar le hAirteagal 3 de Chinneadh 2008/146/CE ón gComhairle
                  18
               .

               (8)Maidir le Lichtinstéin, is é atá sa Rialachán seo ná forbairt ar fhorálacha acquis Schengen, de réir bhrí an Phrótacail idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin i ndáil le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le cur chun feidhme, le cur i bhfeidhm agus le forbairt acquis Schengen, ar forálacha iad a thagann faoi réim an réimse dá dtagraítear i bpointe B d'Airteagal 1 de Chinneadh 1999/437/CE arna léamh i gcomhar le hAirteagal 3 de Chinneadh 2011/350/AE ón gComhairle
                  19
               ,

               TAR ÉIS AN RIALACHÁN SEO A GHLACADH:

               Airteagal 1

               Leasaítear Rialachán (CE) Uimh. 539/2001 mar a leanas:

               (a)in Iarscríbhinn I, Cuid 1 ("NA STÁIT"), scriostar an tagairt don Úcráin.

               (b)in Iarscríbhinn II, Cuid 1 ("NA STÁIT"), cuirtear isteach an tagairt seo a leanas:

               "An Úcráin"*

               ______________

               *
                     Tá an tarscaoileadh víosaí teoranta do shealbhóirí pasanna bithmhéadracha arna neisiúint i gcomhréir le caighdeáin na hEagraíochta Eitlíochta Sibhialta Idirnáisiúnta (ICAO).

               Airteagal 2

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit i gcomhréir leis na Conarthaí.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)
                  SEC (2011) 1076 final.

                     (2)
                  SWD (2012) 10 final.

                     (3)
                  COM(2013) 809 final.

                     (4)
                  COM(2014) 336 final.

                     (5)
                  COM(2015) 200 final.

                     (6)
                  COM (2015) 905 final.

                     (7)
                  Rialachán (CE) Uimh. 539/2001 ón gComhairle an 15 Márta 2001 lena liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá na teorainneacha seachtracha á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin (IO L 81, 21.03.2001, lch. 1).

                     (8)
                  Rialachán (AE) Uimh. 259/2014 ó Pharlaimint na hEorpa agus ón gComhairle an 3 Aibreán 2014 lena leasaítear Rialachán (CE) Uimh. 539/2001 ón gComhairle lena liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá na teorainneacha seachtracha á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin (IO L 105, 8.4.2014, lch. 9).

                     (9)
                  Rialachán (AE) Uimh. 509/2014 ó Pharlaimint na hEorpa agus ón gComhairle an 15 Bealtaine 2014 lena leasaítear Rialachán (CE) Uimh. 539/2001 ón gComhairle lena liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá na teorainneacha seachtracha á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin (IO L 149, 20.5.2014, lch. 67).

                     (10)
                  Doiminice, Greanáda, Oileán na Tríonóide agus Tobága, Saint Lucia, San Uinseann agus na Greanáidíní.

                     (11)
                  Cireabaití, an Mhicrinéis, Nárú, Oileáin Marshall, Palau, Oileáin Sholomón, Samó, Tíomór Thoir, Tonga, Tuvalu, Vanuatú.

                     (12)
                  Airteagal 1 de Rialachán (CE) Uimh. 539/2001 ón gComhairle an 15 Márta 2001 lena liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá na teorainneacha seachtracha á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin

                     (13)
                  Doiciméad Inmheánach Oibre de chuid an Choimsiúin SWD(2015) 705 final an 18.12.2015

                     (14)
                  Rialachán (CE) Uimh. 539/2001 ón gComhairle an 15 Márta 2001 lena liostaítear na tríú tíortha a bhfuil ar a náisiúnaigh víosaí a bheith ina seilbh acu nuair atá na teorainneacha seachtracha á dtrasnú acu agus lena liostaítear na tríú tíortha a bhfuil a náisiúnaigh díolmhaithe ón gceanglas sin (IO L 81, 21.03.2001, lch. 1).

                     (15)
                  Cinneadh 2000/365/CE ón gComhairle an 29 Bealtaine 2000 maidir leis an iarraidh ó Ríocht Aontaithe na Breataine Móire agus Thuaisceart Éireann páirt a ghlacadh i roinnt forálacha de acquis Schengen (IO L 131, 1.6.2000, lch. 43).

                     (16)
                  Cinneadh 2002/192/CE ón gComhairle an 28 Feabhra 2002 maidir leis an iarraidh ó Éirinn páirt a ghlacadh i roinnt forálacha de acquis Schengen (IO L 64, 7.3.2002, lch. 20).

                     (17)
                  Cinneadh 1999/437/CE ón gComhairle an 17 Bealtaine 1999 maidir le socruithe áirithe i dtaca le cur i bhfeidhm an Chomhaontaithe arna thabhairt i gcrích ag Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá thír sin le acquis Schengen a chur chun feidhme, a chur i bhfeidhm agus a fhorbairt (IO L 176, 10.7.1999, lch. 31).

                     (18)
                  Cinneadh 2008/146/CE ón gComhairle an 28 Eanáir 2008 maidir le tabhairt i gcrích an Chomhaontaithe, thar ceann an Chomhphobail Eorpaigh, idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt (IO L 53, 27.2.2008, lch. 1).

                     (19)
                  Cinneadh 2011/350/AE ón gComhairle an 7 Márta 2011 maidir le tabhairt i gcrích an Phrótacail, ar son an Aontais Eorpaigh, idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin maidir le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, a bhaineann le seiceálacha ag teorainneacha inmheánacha a dhíothú agus le gluaiseacht daoine (IO L 160, 18.6.2011, lch. 19).